**Vestas V150-4.2 MW** on tanskalaisen Vestaksen valmistama 4MW-luokan tuulivoimalaitos, jonka nimellisteho on 4,2 megawattia, ja joka on ollut sarjatuotannossa vuodesta 2019 alkaen. Sitä on myyty eri puolille maailmaa 3 685 tuulivoimalaa (syyskuu 2023 tilanne ) yli 135 tuulivoimapuistoon (tilanne 2023 ). Suomessa on tuulivoimapuistoja, jossa samalla konseptilla toteutettuja tuulivoimaloita esitellään nimellä **Vestas V150-4.3 MW**. Sellaiseksi rekisteröityä tuotetta ei kuitenkaan markkinoida Vestaksen verkkosivuilla. Siitä on kuitenkin julkaistu tätä nimeä kantavia käsikirjoja, minkä vuoksi tämä malli sisällytetään mukaan tähän artikkeliin. Kyseinen malli on Vestaksen toistaiseksi eniten myyty tuulivoimalamalli .

Tekniset ominaisuudet
---------------------

Kuvaaja voimalaitoksen V150 toiminnasta eri tuulennopeuksilla.
Tuulivoimalaitos on suunniteltu heikkotuulisiin ympäristöihin, jossa tuulen vuotuinen keskinopeus on 7,5 metriä sekunnissa (m/s), kovissa puuskissa korkeintaan 37,5 m/s ja keskinkertaisessa turbulenssissa (IEC 3B, IEC S).

Voimalan perusversio on tarkoitettu toimimaan -30 °C – +45 °C asteessa. Voimalaan voidaan asentaa jäänestolaitteistoja ja sen siivet voidaan varustaa jäätä irrottavilla toiminnoilla. Tuulivoimalan tuuliturbiini eli roottori on kolmisiipinen. Siipien pyyhkäisyala on 17 672 neliömetriä ja pyyhkäisyalan halkaisija on 150 metriä. Pyörimisnopeutta säädetään automaattisesti. Voimalan toimintaa kuvataan tuulennopeuksilla: käynnistymisnopeus on 3,0 metriä sekunnissa (m/s), nimellistuulennopeus on 9,9 m/s ja sammutusnopeus on 24,5 m/s. Voimala palaa tuotantoon, kun tuulen nopeus laskee takaisin 22,5 m/s. Tuulen kasvaessa nimellistuulennopeuteen, kasvaa myös sähkön tuotantoteho, mutta sitä suuremmilla tuulennopeuksilla tuotantoteho säilyy 4,2 megawatissa. Myrskytuulella turbiini pysäytetään kiertämällä siivet kohtisuoraan asentoon ja lukitsemalla pyörimisakseli levyjarrulla. Tuulivoimalan tuottama melu on vertailuarvona ilmoitettuna 104,9 desibeliä.

Tuulivoiman tuotannossa hyödynnetään siipien käännettävyyttä ja vaihteiston kolmiportaisuutta. Vaihteisto pyörittää kaksoissyötettyä asynkronista sähkögeneraattoria (ASYNC DF) pyrkien tuottamaan 800 voltin jännitteen 50 tai 60 hertsin taajuudella. Tornin juurella on oma muuntaja, jolla jännite voidaan nostaa tuulivoimapuiston vaatimalle siirtojännitteelle. Se on yleensä 20–30 kilovolttia.

Suomessa
--------

Sitä on esiintyy Suomessa 4,2 megawatin versiona ainakin seuraavissa tuulipuistoissa: Kuuronkallio Kannuksessa (14 tuulivoimalaa, vuonna 2019), Lakiakangas Isojoella (12, 2019), Kortekallio Sastamalassa (3, 2022), Viinamäki Iissä (5, 2019), Kalax Närpiössä (21, 2019), Piiparinmäki Kajaanissa (13, 2021), Ilosjoki Pihtiputaalla (1, 2021), Jakostenkallio Sievissä (1, 2021), Suolakangas Kauhajoella (9, 2021) ja Kröpuln Uusikaarlepyyssä (7, 2021).

Näiden lisäksi sitä löytyy 4,3 megawatin vesiona esimerkiksi seuraavissa tuulipuistoissa: Ilosjoki Pihtiputaalla (6, 2021), Jakostenkallio Sievissä (6, 2021), Välikangas Haapajärvellä (24, 2021), Mutkalampi Kalajoella (6, 2022), Saunamaa Teuvalla (8, 2022), Lakiakangas 3 Isojoella (20, 2022), Voimamylly Humppilassa (6, 2022) ja Palma Somerolla (4, 2023).

Huomioita
---------

1. ↑  Käännös englanninkielisestä artikkelista en:IEC 61400, jossa asiaa valaistaan lähteistettynä hyvin.

Lähteet
-------

1. ↑  Our Global Track Record (voimalamalleittain) *vestas.com*. Tanska:  Vestas Wind Systems A/S. Viitattu 27.11.2023.
2. 1 2 3 4  Vestas V150/4000-4200 *www.thewindpower.net*.  24.6.2023. Ranska:  The Wind Power. Viitattu 26.11.2023. (englanniksi)
3. ↑  General Description V117/V136/V150-4.3 MW (PDF) *leecountyil.com*.  24.11.2021. Vestas Wind Systems A/S. Viitattu 27.11.2023.
4. 1 2 3  V150-4.2 MW *vestas.com*. Tanska:  Vestas Wind Systems A/S. Viitattu 26.11.2023.
5. 1 2 3 4  4 MB platform (PDF) (verkkoselaimessa) *ipapercms.dk*. Århus, Tanska:  Vestas Wind Systems A/S. Viitattu 27.11.2023. (englanniksi)
6. ↑  IEC Classification of Wind Turbines (PDF) (IEC61400-1: 2005)  2015. John Wiley & Sons Singapore Pte Ltd.. Viitattu 26.11.2023. (englanniksi)
7. ↑  Viinamäen tuulivoimapuisto *www.thewindpower.net*.  24.6.2023. Ranska:  The Wind Power. Viitattu 27.11.2023. (englanniksi)
8. ↑  Tuulivoimapuisto Kalax *www.thewindpower.net*. The Wind Power. Viitattu 27.11.2023. (englanniksi)
9. 1 2  Ilosjoen tuulivoimapuisto *abo-wind.com*. ABO Wind. Viitattu 27.11.2023. (englanniksi)
10. 1 2  Jakostenkallion tuulivoimapuisto *abo-wind.com*. ABO Wind. Viitattu 27.11.2023. (englanniksi)
11. ↑  Suolakankaan tuulivoimapuisto *www.thewindpower.net*.  24.6.2023. Ranska:  The Wind Power. Viitattu 27.11.2023. (englanniksi)
12. ↑  Kröpulnin tuulivoimapuisto *www.thewindpower.net*.  24.6.2023. Ranska:  The Wind Power. Viitattu 27.11.2023. (englanniksi)
13. ↑  Saunamaan tuulivoimapuisto *www.thewindpower.net*. Ranska:  The Wind Power. Viitattu 27.11.2023. (englanniksi)
14. Långnabban tuulivoimapuisto *www.thewindpower.net*. Ranska:  The Wind Power. Viitattu 27.11.2023. (englanniksi)

Aiheesta muualla
----------------

* Kuvia tai muita tiedostoja aiheesta **Vestas** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:IEC 61400